C 280/6
RO
Jurnalul Oficial al Uniunii Europene
21.7.2022
împrumutului poate fi majorată pentru a acoperi necesarul de lichidități rezultat din aceste activități pentru următoarele 12 luni.
Nevoile de lichidități acoperite deja de măsuri de ajutor instituite în temeiul cadrului temporar privind COVID-19 nu fac obiectul prezentei comunicări.
Nevoile de lichidități ar trebui stabilite prin intermediul autocertificării de către beneficiar (***); _____________ (*) Justificarea relevantă ar putea viza beneficiari care își desfășoară activitatea în sectoare deosebit de afectate de efectele directe sau indirecte ale agresiunii ruse, inclusiv de măsurile economice restrictive luate de Uniune și de partenerii săi internaționali, precum și de contramăsurile luate de Rusia.
Efectele respective pot consta inclusiv în perturbări ale lanțurilor de aprovizionare sau în plăți restante din Rusia sau Ucraina, în creșterea volatilității prețurilor pe piețele energiei și garanții colaterale reale aferente, în riscuri sporite de atacuri cibernetice sau în creșteri de prețuri la anumiți factori de producție sau la anumite materii prime afectate de criza actuală.
(**) Astfel cum sunt definite în anexa I la Regulamentul general de exceptare pe categorii de ajutoare.
(***) Planul de lichidități poate include atât costurile cu capitalul circulant, cât și costurile de investiții.”
29.
Punctul 51 se înlocuiește cu următorul text: „51.
Pe lângă posibilitățile existente disponibile în conformitate cu articolul 107 alineatul (3) litera (c) din TFUE și posibilitățile prevăzute în această comunicare, sprijinul temporar ar putea atenua creșterile deosebit de puternice ale prețurilor la gazele naturale și energia electrică, pe care s-ar putea ca întreprinderile să nu fie în măsură să le transfere și nici să se adapteze la ele pe termen scurt.
Acest sprijin ar putea atenua consecințele pentru întreprinderi și le-ar putea ajuta să facă față creșterilor bruște ale costurilor ca urmare a crizei actuale.
Pe de altă parte, în contextul unor reduceri suplimentare ale aprovizionării cu gaze, este important să se mențină stimulentele pentru reducerea cererii și să se pregătească treptat întreprinderile pentru a se orienta către reducerea consumului de gaze.
Sprijinul suplimentar se poate justifica în continuare în prezent prin necesitatea de a permite continuarea activității întreprinderilor mari consumatoare de energie.”
30.
Punctul 52 se înlocuiește cu următorul text: „52.
Comisia va considera aceste ajutoare de stat compatibile cu piața internă în temeiul articolului 107 alineatul (3) litera (b) din TFUE, cu condiția să fie îndeplinite următoarele condiții: a.
ajutorul este acordat cel târziu la 31 decembrie 2022; (*) b.
ajutoarele se pot acorda sub formă de granturi directe, avantaje fiscale (**) și de plată ori sub alte forme, ca de exemplu, avansuri rambursabile, garanții (***), împrumuturi (****) și titluri de capital, cu condiția ca valoarea nominală totală a acestor măsuri să nu depășească intensitatea ajutorului și plafoanele ajutoarelor aplicabile.
toate cifrele utilizate trebuie să fie brute, și anume înainte de deducerea impozitelor sau a altor taxe; c.
ajutoarele acordate sub formă de avansuri rambursabile, garanții, împrumuturi sau alte instrumente rambursabile pot fi convertite în alte forme de ajutor, cum ar fi granturile, cu condiția ca această conversie să aibă loc până la 30 iunie 2023, cel târziu; d.
ajutorul este acordat pe baza unei scheme cu un buget estimat.
Statele membre pot limita ajutoarele la activități care sprijină domenii economice specifice de o importanță deosebită pentru economie sau pentru securitatea și reziliența pieței interne.
Aceste limite trebuie însă concepute în sens larg și nu trebuie să conducă la o limitare artificială a potențialilor beneficiari; e.
În sensul prezentei secțiuni, costurile eligibile se calculează în funcție de creșterea costurilor gazelor naturale și ale energiei electrice legată de agresiunea Rusiei împotriva Ucrainei.
Costul maxim eligibil este produsul dintre numărul de unități de gaze naturale și energie electrică achiziționate de beneficiar (*****) de la furnizori externi în calitate de consumator final (******) între 1 februarie 2022 și 31 decembrie 2022 cel târziu («perioada eligibilă») și creșterea prețului pe care beneficiarul îl plătește per unitate consumată (măsurată, de exemplu, în EUR/MWh), care trebuie calculată ca diferența dintre prețul unitar plătit de beneficiar într-o anumită lună în perioada eligibilă și de două ori (200 %) prețul unitar plătit de beneficiar în medie în perioada de referință cuprinsă între 1 ianuarie 2021 și 31 decembrie 2021 (*******).
Începând cu 1 septembrie 2022, cantitatea de gaze naturale și energie electrică utilizate pentru calcularea costurilor eligibile nu trebuie să depășească 70 % din consumul beneficiarului pentru aceeași perioadă a anului 2021;